DA Den Europæiske Unions Tidende L 241/1

KOMMISSIONENS GENNEMFØRELSESFORORDNING (EU) 2017/1585

af 19. september 2017

om åbning og forvaltning af et EU-toldkontingent for fersk og frosset oksekød og svinekød med oprindelse i Canada og om ændring af forordning (EF) nr. 442/2009 og gennemførelsesforordning (EU) nr. 481/2012 og (EU) nr. 593/2013

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a), b), c) og d), og

ud fra følgende betragtninger:

(1) Med Rådets afgørelse (EU) 2017/38 (2) godkendte Rådet midlertidig anvendelse af den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (herefter »aftalen«). I artikel 2.4 i aftalen er der fastsat bestemmelser om nedsættelse eller afskaffelse af told på import af varer med oprindelse i den anden part i overensstemmelse med toldafviklingsplanerne i bilag 2-A til aftalen.

(2) I bilag 2-A til aftalen er der fastsat bestemmelser om EU-toldkontingenter for oksekød og svinekød. I bilag 2-B til aftalen er der fastsat bestemmelser om bestemte aspekter af toldkontingentforvaltningen. I punkt 6 i bilag 2-A er der fastsat overgangsbestemmelser for det første år.

(3) Aftalen finder midlertidig anvendelse fra den 21. september 2017. Der skal derfor fastsættes årlige importtoldkontingentperioder for fersk og frosset oksekød og svinekød med oprindelse i Canada fra den 21. september 2017 og frem. For at tage behørigt hensyn til forsyningsbehovene på såvel det nuværende som det nye EU-marked for oksekød og svinekød for fremstilling, forarbejdning og forbrug i henseende til konkurrenceevne, vished og kontinuitet i udbuddet og behovet for at sikre ligevægten på det marked bør disse kontingenter forvaltes af Kommissionen i overensstemmelse med artikel 184, stk. 2, litra b), i forordning (EU) nr. 1308/2013.

(4) I Kommissionens delegerede forordning (EU) 2016/1237 (3) og Kommissionens gennemførelsesforordning (EU) 2016/1239 (4) er der fastsat nærmere regler for anvendelse af ordningen med import- og eksportlicenser. Herudover indeholder Kommissionens forordning (EF) nr. 382/2008 (5) de specifikke gennemførelsesbestemmelser for ordningen med import- og eksportlicenser for oksekød. Disse forordninger bør finde anvendelse på importlicenser, der er udstedt i medfør af denne forordning, medmindre undtagelser er berettigede.

(5) Endvidere bør de bestemmelser i Kommissionens forordning (EF) nr. 1301/2006 (6), som vedrører ansøgninger om licens, ansøgeres status, udstedelsen af importlicenser og sikkerhedsstillelse, gælde for importlicenser, der udstedes i medfør af denne forordning, uden at de berører anvendelsen af de supplerende betingelser, der er fastsat i denne forordning.

(6) I bilag 2-B til aftalen er fremgangsmåden i forbindelse med returnering af licens også fastsat. Der bør fastsættes bestemmelser vedrørende returnering af ikke-anvendte licenser.

(7) Protokollen om oprindelsesregler og oprindelsesprocedurer, der er knyttet som bilag til aftalen, indeholder de bestemmelser, der skal gælde, hvad angår beviset for oprindelse. Det er derfor hensigtsmæssigt at fastsætte bestemmelser med hensyn til fremlæggelsen af et bevis for oprindelsen i overensstemmelse med denne protokol.

(8) Ifølge bilag 2-A til aftalen skal de mængder, der er fastsat for et toldkontingent for svinekød, fra år 1 forhøjes med 4 624 ton produktvægt (5 549 ton slagtekropsækvivalent) i henhold til den mængde for svinekødsprodukter med oprindelse i Canada, der blev fastsat i Kommissionens forordning (EF) nr. 442/2009 (7). Endvidere skal de fastsatte mængder for fersk eller kølet oksekød fra år 1 forhøjes med 3 200 ton produktvægt (4 160 ton slagtekropsækvivalent) som følge af anvendelsen af Rådets forordning (EF) nr. 617/2009 (8) og forvaltes i overensstemmelse med Kommissionens gennemførelsesforordning (EU) nr. 481/2012 (9). Forordning (EF) nr. 442/2009 og gennemførelsesforordning (EU) nr. 481/2012 bør derfor ændres, så de tilsvarende mængder fratrækkes.

(9) I bilag 2-A til aftalen er det tillige fastsat, at varer med oprindelse i Canada, der importeres til Unionen inden for rammerne af det nuværende toldkontingent for fersk, kølet og frosset oksekød af høj kvalitet som fastsat i Kommissionens gennemførelsesforordning (EU) nr. 593/2013 (10) skal være toldfri på datoen for denne aftales ikrafttræden. Gennemførelsesforordning (EU) nr. 593/2013 bør derfor ændres.

(10) Eftersom aftalen finder midlertidig anvendelse fra den 21. september 2017, bør samtlige mængder for kontingentperioden for 2017 stilles til rådighed for ansøgninger fra oktober 2017 for alle støtteberettigede ansøgere.

(11) I lyset af den dato, fra hvilken aftalen finder midlertidig anvendelse, bør denne forordning træde i kraft hurtigst muligt.

(12) Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE FORORDNING:

Artikel 1

Åbning og forvaltning af toldkontingenter

1. Ved denne forordning åbnes og forvaltes årlige importtoldkontingenter for de produkter, der er omhandlet i bilag I, for perioden fra 1. januar til 31. december.

2. De produktmængder, som er omfattet af de kontingenter, der er omhandlet i stk. 1, den gældende toldsats og de tilsvarende løbenumre er anført i bilag I.

3. Uanset stk. 1 åbnes kontingentperioden for 2017 fra datoen for anvendelsen af denne forordning til den 31. december 2017.

4. De importtoldkontingenter, der er omhandlet i stk. 1, skal forvaltes i overensstemmelse med den metode, der er henvist til i artikel 184, stk. 2, litra b), i forordning (EU) nr. 1308/2013.

5. Forordning (EF) nr. 1301/2006, (EF) nr. 382/2008, delegeret forordning (EU) 2016/1237 og gennemførelsesforordning (EU) 2016/1239 anvendes, medmindre andet er fastsat i denne forordning.

Artikel 2

Importtoldkontingentdelperioder

De produktmængder, der fastsættes for de årlige importtoldkontingenter for hvert af de løbenumre, der er anført i bilag I, fordeles som følger på fire delperioder:

a) 25 % for perioden fra 1. januar til 31. marts

b) 25 % for perioden fra 1. april til 30. juni

c) 25 % for perioden fra 1. juli til 30. september

d) 25 % for perioden fra 1. oktober til 31. december.

Uudnyttede mængder, der er meddelt i overensstemmelse med artikel 8, stk. 2, litra a), skal lægges til de disponible mængder for den efterfølgende delperiode. Ved udgangen af den årlige kontingentperiode overføres ingen uudnyttet saldo til den efterfølgende årlige kontingentperiode.

Artikel 3

Omregningsfaktorer

De omregningsfaktorer, der er anført i bilag II, anvendes til at omregne produktvægt til slagtekropsækvivalent for de produkter, der er omfattet af de løbenumre, der er anført i bilag I.

Artikel 4

Ansøgninger om importlicens

1. Overgangen til fri omsætning af de mængder, der er tildelt inden for rammerne af de importtoldkontingenter, der er omhandlet i artikel 1, stk. 1, er forbundet med forelæggelse af en importlicens.

2. Med henblik på artikel 5 i forordning (EF) nr. 1301/2006 skal ansøgere om importlicens forelægge dokumentation for, at de i 12-måneders perioden umiddelbart forud for indgivelsen af ansøgningen om importlicens i henhold til de relevante toldbestemmelser har importeret, eller at der på deres vegne er blevet importeret, en mængde produkter. Den importerede mængde vedrører følgende produkter:

a) toldkontingenter for oksekød: produkter henhørende under KN-kode 0201, 0202, 0206 10 95 eller 0206 29 91

b) toldkontingenter for svinekød: produkter henhørende under KN-kode 0201, 0202, 0206 10 95 eller 0206 29 91 eller produkter fra svinekødssektoren som defineret i artikel 1, stk. 2, litra q), i forordning (EU) nr. 1308/2013.

3. Ansøgninger om importlicenser indgives i løbet af de første syv dage i den måned, der går forud for hver delperiode som omhandlet i artikel 2.

4. Hvis den disponible mængde for delperioden ikke er opbrugt efter den første ansøgningsperiode, jf. stk. 3, kan støtteberettigede ansøgere indgive nye ansøgninger om importlicenser i løbet af de første syv dage af de efterfølgende to måneder. I disse tilfælde kan fødevarevirksomheder med virksomheder, der er godkendt i henhold til artikel 4 i Europa-Parlamentets og Rådets forordning (EF) nr. 853/2004 (11), også komme i betragtning som støtteberettigede ansøgere. I december åbnes en sådan ansøgningsperiode imidlertid ikke.

5. Når den mængde, der er disponibel i en delperiode, er opbrugt efter en ansøgningsperiode, suspenderer Kommissionen yderligere ansøgninger for den pågældende delperiode.

6. I ansøgningen om importlicens må kun angives et løbenummer. Ansøgningen kan omfatte flere produkter henhørende under forskellige KN-koder. I dette tilfælde angives alle KN-koder i rubrik 16 og varebeskrivelserne i rubrik 15 i licensansøgningen og licensen. Den samlede mængde omregnes til slagtekropsækvivalent.

7. Licensansøgningen og importlicensen skal indeholde følgende oplysninger:

a) i rubrik 8: »Canada« angives som oprindelsesland, og »ja«-rubrikken afkrydses

b) i rubrik 20 én af de i bilag III opførte angivelser.

8. Senest den fjortende dag i den måned, hvori ansøgningerne som omhandlet i stk. 3 og 4 indgives, meddeler medlemsstaterne Kommissionen de samlede mængder, der er ansøgt om, udtrykt i kg slagtekropsækvivalent og opdelt efter løbenummer, eller om der ingen ansøgninger foreligger.

9. Uanset stk. 3 og 4 gælder det, at hvad angår kontingentperioden for 2017, skal alle støtteberettigede ansøgere som omhandlet i stk. 4 indgive ansøgning om importlicenser i de første syv dage af oktober 2017.

Artikel 5

Udstedelse af importlicenser

1. Importlicenserne udstedes fra den 23. dag indtil udgangen af den måned, hvori ansøgningerne som omhandlet i artikel 4, stk. 3 og 4, indgives.

2. Importlicenserne er gyldige i fem måneder fra den faktiske udstedelsesdato, jf. artikel 7 i gennemførelsesforordning (EU) 2016/1239, eller datoen for begyndelsen af den delperiode, som importlicensen udstedes for, alt efter hvilken dato der er den seneste. Importlicensernes gyldighed ophører imidlertid senest den 31. december i den pågældende importtoldkontingentperiode.

3. Importlicenser kan ikke overdrages.

Artikel 6

Returnering af licenser

En licenshaver kan returnere uudnyttede licensmængder før licensens udløb og op til fire måneder inden udgangen af kontingentperioden. Hver licenshaver kan returnere op til 30 % af sin licensmængde.

Artikel 7

Sikkerhedsstillelse

1. Der stilles en sikkerhed på 9,5 EUR for oksekød og 6,5 EUR for svinekød, pr. 100 kg slagtekropsækvivalent, på det tidspunkt, hvor ansøgningen om importlicens indgives.

2. Hvis anvendelsen af den fordelingskoefficient, der er omhandlet i artikel 7, stk. 2, i forordning (EF) nr. 1301/2006, medfører, at der tildeles en mængde, som er mindre end den mængde, der er ansøgt om, frigives den tilsvarende andel af den sikkerhed, som er stillet i henhold til artikel 6, stk. 2, i samme forordning, straks.

3. Hvis en del af licensmængden returneres, jf. artikel 6, frigives 60 % af den dermed forbundne sikkerhed.

4. Så snart 95 % af den tildelte licensmængde rent faktisk importeres, frigives sikkerheden i sin helhed.

Artikel 8

Meddelelser

1. Uanset artikel 11, stk. 1, andet afsnit, i forordning (EF) nr. 1301/2006 meddeler medlemsstaterne Kommissionen senest den tiende dag i måneden efter hver måned, i hvilken der indgives ansøgninger, de mængder, herunder om der ingen ansøgninger foreligger, for hvilke de har udstedt licenser, i den foregående måned.

2. Uanset artikel 11, stk. 1, andet afsnit, i forordning (EF) nr. 1301/2006, meddeler medlemsstaterne Kommissionen de mængder, herunder om der ingen ansøgninger foreligger, der er omfattet af de licensmængder, der er returneret i henhold til artikel 6, og af ubenyttede eller delvis benyttede importlicenser svarende til forskellen mellem de mængder, der er anført på importlicensernes bagside, og de mængder, de blev udstedt for:

a) senest den tiende dag i hver måned i den årlige kontingentperiode

b) for mængder, der endnu ikke er givet meddelelse om på tidspunktet for den underretning, der er omhandlet i litra a): senest den 30. april efter udløbet af hver importkontingentperiode.

3. I de meddelelser, der er omhandlet i stk. 1 og 2, angives mængden i kg slagtekropsækvivalent og opdeles efter løbenummer.

Artikel 9

Bevis for oprindelse

Overgangen til fri omsætning i Unionen af fersk og frosset oksekød og svinekød med oprindelse i Canada er betinget af, at der fremlægges en oprindelseserklæring. Oprindelseserklæringen afgives på en faktura eller ethvert andet handelsdokument, som beskriver produktet med oprindelsesstatus tilstrækkelig detaljeret til, at det kan identificeres. Oprindelseserklæringen skal affattes som anført i bilag 2 til protokollen om oprindelsesregler og oprindelsesprocedurer til den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (12).

Artikel 10

Ændring af forordning (EF) nr. 442/2009 og gennemførelsesforordning (EU) nr. 481/2012 og (EU) nr. 593/2013

1. Forordning (EF) nr. 442/2009 ændres således:

a) Artikel 3, stk. 2, affattes således: »2. I denne forordning anses produkter henhørende under KN-kode ex 0203 19 55 og ex 0203 29 55 i kontingenterne med løbenummer 09.4038 og 09.0123 for at omfatte skinker og stykker af skinker.«

b) I artikel 6 foretages følgende ændringer: i) Stk. 3, andet afsnit, affattes således: »For kontingentet 09.4170 afkrydses desuden rubrikken »ja« i rubrik 8.« ii) Stk. 5 affattes således: »5. Licenserne forpligter til import fra Amerikas Forenede Stater for kontingentet med løbenummer 09.4170.«

c) Artikel 10, stk. 3, udgår.

d) Bilag I, del B, affattes som anført i bilag IV til denne forordning.

2. Bilag I til gennemførelsesforordning (EU) nr. 481/2012 erstattes af teksten i bilag V til denne forordning.

3. Artikel 1, stk. 3, i gennemførelsesforordning (EU) nr. 593/2013 affattes således:

»3. Inden for rammerne af de i stk. 1 omhandlede kontingenter fastsættes værditolden til 20 %. For produkter med oprindelse i Canada fastsættes tolden til 0.«

Artikel 11

Ikrafttræden og anvendelse

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 21. september 2017.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. september 2017. På Kommissionens vegne Jean-Claude JUNCKER Formand

(1) EUT L 347 af 20.12.2013, s. 671.

(2) Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).

(3) Kommissionens delegerede forordning (EU) 2016/1237 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår bestemmelserne for anvendelse af ordningen med import- og eksportlicenser og om supplerende regler til Europa-Parlamentets og Rådets forordning (EU) nr. 1306/2013 for så vidt angår bestemmelserne om frigivelse og fortabelse af sikkerhed, der er stillet for sådanne licenser, om ændring af Kommissionens forordning (EF) nr. 2535/2001, (EF) nr. 1342/2003, (EF) nr. 2336/2003, (EF) nr. 951/2006, (EF) nr. 341/2007 og (EF) nr. 382/2008 og om ophævelse af Kommissionens forordning (EF) nr. 2390/98, (EF) nr. 1345/2005, (EF) nr. 376/2008 og (EF) nr. 507/2008 (EUT L 206 af 30.7.2016, s. 1).

(4) Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).

(5) Kommissionens forordning (EF) nr. 382/2008 af 21. april 2008 om gennemførelsesbestemmelser for ordningen med import- og eksportlicenser for oksekød (EUT L 115 af 29.4.2008, s. 10).

(6) Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

(7) Kommissionens forordning (EF) nr. 442/2009 af 27. maj 2009 om åbning og forvaltning af fællesskabstoldkontingenter for svinekød (EUT L 129 af 28.5.2009, s. 13).

(8) Rådets forordning (EF) nr. 617/2009 af 13. juli 2009 om åbning af et autonomt toldkontingent for import af oksekød af høj kvalitet (EUT L 182 af 15.7.2009, s. 1).

(9) Kommissionens gennemførelsesforordning (EU) nr. 481/2012 af 7. juni 2012 om fastlæggelse af regler for forvaltningen af toldkontingentet for oksekød af høj kvalitet (EUT L 148 af 8.6.2012, s. 9).

(10) Kommissionens gennemførelsesforordning (EU) nr. 593/2013 af 21. juni 2013 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (EUT L 170 af 22.6.2013, s. 32).

(11) Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).

(12) Samlet økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 23).

BILAG I Uanset reglerne for fortolkning af den kombinerede nomenklatur skal varebeskrivelsen kun betragtes som vejledende, idet KN-koderne anvendes i forbindelse med præferenceordningen i dette bilag. Hvor der er anvendt ex KN-kode, bestemmes præferenceordningen ved samtidig anvendelse af KN-koden og en tilhørende beskrivelse. Løbenummer KN-kode Beskrivelse Importperiode Mængde i ton (slagtekropsækvivalent) Gældende told (EUR/ton) 09.4280 ex 0201 10 00 ex 0201 20 20 ex 0201 20 30 ex 0201 20 50 ex 0201 20 90 ex 0201 30 00 ex 0206 10 95 Kød af hornkvæg, undtagen bison, fersk eller kølet År 2017 År 2018 År 2019 År 2020 År 2021 Fra 2022 2 584 14 440 19 580 24 720 29 860 35 000 0 09.4281 ex 0202 10 00 ex 0202 20 10 ex 0202 20 30 ex 0202 20 50 ex 0202 20 90 ex 0202 30 10 ex 0202 30 50 ex 0202 30 90 ex 0206 29 91 ex 0210 20 10 ex 0210 20 90 ex 0210 99 51 ex 0210 99 59 Kød af hornkvæg, undtagen bison, frosset eller andet År 2017 År 2018 År 2019 År 2020 År 2021 Fra 2022 695 5 000 7 500 10 000 12 500 15 000 0 09.4282 0203 12 11 0203 12 19 0203 19 11 0203 19 13 0203 19 15 0203 19 55 0203 19 59 0203 22 11 0203 22 19 0203 29 11 0203 29 13 0203 29 15 0203 29 55 0203 29 59 0210 11 11 0210 11 19 0210 11 31 0210 11 39 Svinekød, fersk, kølet eller frosset, skinke og bov og stykker År 2017 År 2018 År 2019 År 2020 År 2021 Fra 2022 5 014 30 549 43 049 55 549 68 049 80 549 0

BILAG II Omregningsfaktorer, jf. artikel 3 KN-kode Omregningsfaktor 0201 10 00 0201 20 20 0201 20 30 0201 20 50 0201 20 90 0201 30 00 0206 10 95 0202 10 00 0202 20 10 0202 20 30 0202 20 50 0202 20 90 0202 30 10 0202 30 50 0202 30 90 0206 29 91 0210 20 10 0210 20 90 0210 99 51 0210 99 59 0203 12 11 0203 12 19 0203 19 11 0203 19 13 0203 19 15 0203 19 55 0203 19 59 0203 22 11 0203 22 19 0203 29 11 0203 29 13 0203 29 15 0203 29 55 0203 29 59 0210 11 11 0210 11 19 0210 11 31 0210 11 39 100 % 100 % 100 % 100 % 100 % 130 % 100 % 100 % 100 % 100 % 100 % 100 % 130 % 130 % 130 % 100 % 100 % 135 % 100 % 100 % 100 % 100 % 100 % 100 % 100 % 120 % 100 % 100 % 100 % 100 % 100 % 100 % 120 % 100 % 100 % 100 % 120 % 120 %

BILAG III Angivelserne i artikel 4, stk. 7, litra b) — på bulgarsk: Говеждо/телешко месо с високо качество (Регламент за изпълнение (ЕC) …/…) — på spansk: Reglamento de Ejecución (UE) …/… — på tjekkisk: Prováděcí nařízení (EU) …/… — på dansk: Gennemførelsesforordning (EU) …/… — på tysk: Durchführungsverordnung (EU) …/… — på estisk: Rakendusmäärus (EL) …/… — på græsk: Εκτελεστικός κανονισμός (ΕΕ) …/… — på engelsk: Implementing Regulation (EU) …/… — på fransk: Règlement d'exécution (UE) …/… — på kroatisk: Provedbena uredba (EU) …/… — på italiensk: Regolamento di esecuzione (UE) …/… — på lettisk: Īstenošanas regula (ES) …/… — på litauisk: Įgyvendinimo reglamentas (ES) …/… — på ungarsk: (EU) …/… végrehajtási rendelet — på maltesisk: Regolament ta' Implimentazzjoni (UE) …/… — på nederlandsk: Uitvoeringsverordening (EU) …/… — på polsk: Rozporządzenie wykonawcze (UE) …/… — på portugisisk: Regulamento de Execução (UE) …/… — på rumænsk: Regulamentul de punere în aplicare (UE) …/… — på slovakisk: Vykonávacie nariadenie (EÚ) …/… — på slovensk: Izvedbena uredba (EU) …/… — på finsk: Täytäntöönpanoasetus (EU) …/… — på svensk: Genomförandeförordning (EU) …/…

BILAG IV »AFDELING B Kontingenter, der forvaltes efter metoden »samtidig behandling« Løbenummer KN-kode Varebeskrivelse Mængde i ton (nettovægt) Gældende told (EUR/ton) 09.4038 ex 0203 19 55 ex 0203 29 55 Kam og skinke, udbenet, fersk, kølet eller frosset 35 265 250 09.4170 ex 0203 19 55 ex 0203 29 55 Kam og skinke, udbenet, fersk, kølet eller frosset, med oprindelse i Amerikas Forenede Stater 4 922 250«